Боязна
У цяжкім змаганьні с цёмнаю сілай,
Гдзе шмат мазольнай работы;
Добрыя людзі вестачкай мілай
Нам паддавалі ахвоты
І часам слоўца адно, другое,
Сказано добра ў пору,
Падніме духа, адгоніць злое
І якбы зверне с плеч гору.
Але і з верай моцнай і правай
Ніхто прапасьці ня можа,
І нашай чыстай і пэўнай справе
Сам Бог напэўне паможа.
Адна рэч толькі ў гэтай рабоце
Варта дапраўды ўвагі,
Каб нам пры нашай добрай ахвоце
Ды ні забракла адвагі.
Каб як расьлінка з зелені дзікай,
Мы так без сонца не шчэзлі,
Ды гэтак з лумкі надта вялікай
Хаця-б на печ не палезьлі.

Вершы Старога Уласа
Беларуская Думка (1919)
Творы 1919 года